rejauldu/bengali-wikipedia huggingface dataset:
ওয়েলস, সমারসেটের রিচার্ড গ্রুস (মৃত্যু ১৪০৭), ছিলেন একজন ইংরেজ রাজনীতিবিদ।   পরিবার  গ্রুস অ্যাগনেস নামে এক মহিলার সাথে বিবাহ বন্ধনে আবদ্ধ হন এবং তাদের দুটি পুত্র ছিল। গ্রুসের মৃত্যুর পর, অ্যাগনেস লুক উইল্টনকে বিয়ে করেন।   কর্মজীবন  তিনি ১৪০৪ সালের জানুয়ারিতে ওয়েলসের জন্য ইংল্যান্ডের পার্লামেন্টের সদস্য (এমপি) ছিলেন।   তথ্যসূত্র   বিষয়শ্রেণী:ইংল্যান্ডের সংসদ সদস্য জানুয়ারি ১৪০৪ বিষয়শ্রেণী:১৪০৭-এ মৃত্যু বিষয়শ্রেণী:১৪শ শতাব্দীতে জন্ম
অনুসন্ধানী সাংবাদিকতা হল সাংবাদিকতার একটি ধরন যেখানে প্রতিবেদকগণ কোন একটি বিষয়, যেমন মারাত্মক অপরাধ, রাজনৈতিক দুর্নীতি, বা কর্পোরেট ভুল-ভ্রান্তিসমূহ গভীরভাবে তদন্ত করে থাকেন। একজন অনুসন্ধানী সাংবাদিক মাসের পর মাস বা বছরের পর বছর একটি বিষয়ের উপর গবেষণা করেন এবং প্রতিবেদন প্রস্তুত করেন। অনুসন্ধানী সাংবাদিকতার তথ্যের প্রাথমিক উৎস। বেশির ভাগ অনুসন্ধানী সাংবাদিকতা করে থাকেন সংবাদপত্র ও ফ্রিল্যান্স সাংবাদিকগণ। অনুশীলনকারীরা একে প্রায়ই "ওয়াচডগ রিপোর্টিং" বা "অ্যাকাউন্টিবিলিটি রিপোর্টিং" বলে থাকেন।   পেশাদারী সংজ্ঞা  মিসৌরি বিশ্ববিদ্যালয়ের সাংবাদিকতা বিভাগের অধ্যাপক স্টিভ ওয়েনবার্গ অনুসন্ধানী সাংবাদিকতাকে সংজ্ঞায়িত করেছেন: "কোন একজনের নিজস্ব উদ্যোগ ও কাজের ফলাফলের প্রতিবেদন, যা পাঠক, দর্শক ও শ্রোতার গুরুত্বের বিষয়।"Steve Weinberg, The Reporter's Handbook: An Investigator's Guide to Documents and Techniques, St. Martin's Press, 1996। অনেক ক্ষেত্রে, তদন্ত চলাকালীন প্রতিবেদনের বিষয়বস্তু অপ্রকাশিত রাখা হয়। বর্তমানে বিভিন্ন বিশ্ববিদ্যালয়ে অনুসন্ধানী সাংবাদিকতা বিষয়ে পাঠদান করা হচ্ছে এবং বিভিন্ন সম্মেলনে অনুসন্ধানী সাংবাদিকতা বিষয়ে প্রতিবেদন উপস্থাপন করা হচ্ছে।  ব্রিটিশ গণমাধ্যম তত্ত্ববিদ হ্যুগো দি বুর্গ বলেন, "অনুসন্ধানী সাংবাদিক হল ঐ নারী বা পুরুষ যার পেশা হল সত্য খুঁজে বের করা এবং এর বিচ্যুতি খুঁজে বের করে তা যেই মাধ্যমে সম্ভব হয় তাতে প্রকাশ করা। এই ধরনের কাজকে সাধারণত অনুসন্ধানী সাংবাদিকতা বলে এবং এই কাজ একই ধরনের কাজ, যেমন পুলিশ, আইনজীবী, নিরীক্ষক, ও অন্যান্য আইনি মাধ্যমের কাজ থেকে ভিন্ন, কারণ তা প্রচারের সাথে খুবই কাছ থেকে জড়িত।"Investigative Journalism: Context and Practice, Hugo de Burgh (ed), Routledge, London and New York, 2000।   টেলিভিশন অনুষ্ঠান   এক্সপোজ: আমেরিকাস ইনভেস্টিগ্যাটিভ রিপোর্টস - মার্কিন যুক্তরাষ্ট্রের পিবিএস চ্যানেলের প্রামাণ্য ধারাবাহিক।McChesney, Robert W. (2004). The Problem of the Media: U.S. Communication Politics in the 21st century. Monthly Review Press. p. 81. ., citing Just, Marion; Levine, Rosalind; Regan, Kathleen (Nov–Dec 2002), "Investigative Journalism Despite the Odds", Columbia Journalism Review: 103ff  ইনভেস্টিগেশন ৩৬০ ডিগ্রি: বাংলাদেশের যমুনা টেলিভিশনের খুব জনপ্রিয় অনুসন্ধানমূলক অনুষ্ঠান।  তালাশ - বাংলাদেশী বেসরকারী চ্যানেলের তদন্ত প্রতিবেদনমূলক অনুষ্ঠান।  " টিম আন্ডারকাভার " বাংলাদেশের নিউজ টুয়েন্টি ফোর চ্যানেলের এর অনুসন্ধানমূলক অনুষ্ঠান।  "ক্রাইম সার্চ " বাংলাদেশের বিজয় টিভি এর একটি তদন্ত প্রতিবেদনমূলক অনুষ্ঠান।  ক্রাইম ইনভেস্টিগেশনএশিয়ান টেলিভিশন'' এর অপরাধ অনুসন্ধান মূলক অনুষ্টান।   পুরস্কার   অনুসন্ধানী প্রতিবেদনের জন্য ওয়ার্থ বিংহাম পুরস্কার  অনুসন্ধানী প্রতিবেদনের জন্য গোল্ডস্মিথ পুরস্কার  অনুসন্ধানী প্রতিবেদনের জন্য পুলিৎজার পুরস্কার  ইনভেস্টিগেটিভ রিপোর্টার্স অ্যান্ড এডিটরস পুরস্কার  জর্জ পক পুরস্কার  টিআইবি পুরস্কার   তথ্যসূত্র    বহিঃসংযোগ     বিষয়শ্রেণী:সাংবাদিকতার ধরন
জাতীয় প্রত্যয়ন পর্ষদ (এনবিএ) হলো ভারতের উচ্চ শিক্ষা প্রতিষ্ঠানের স্বীকৃতির জন্য দায়ী দুটি প্রধান সংস্থার মধ্যে একটি, এবং অন্যটি হলো জাতীয় মূল্যায়ন ও প্রত্যয়ন পরিষদ এনবিএ প্রযুক্তিগত প্রোগ্রাম, যেমন ইঞ্জিনিয়ারিং এবং ম্যানেজমেন্ট প্রোগ্রামগুলিকে স্বীকৃতি দেয়, যখন NAAC সাধারণ কলেজ এবং বিশ্ববিদ্যালয়গুলিকে স্বীকৃতি দেয়। এনবিএ ওয়াশিংটন অ্যাকর্ডের পূর্ণ সদস্য।   ইতিহাস  এনবিএ অল ইন্ডিয়া কাউন্সিল ফর টেকনিক্যাল এডুকেশন (এআইসিটিই) দ্বারা 1994 সালে প্রতিষ্ঠিত হয়েছিল এবং 2010 সাল থেকে একটি স্বায়ত্তশাসিত সংস্থা হিসাবে পরিচিত।  2014 সালে এটিকে ওয়াশিংটন অ্যাকর্ডে একটি পূর্ণ সদস্যতার মর্যাদা দেওয়া হয়েছিল।    স্বীকৃত প্রোগ্রাম সমূহ  এনবিএ প্রোগ্রামগুলিকে স্বীকৃতি দেয় এবং প্রতিষ্ঠান নয়। এর মধ্যে রয়েছে ডিপ্লোমা, স্নাতক এবং স্নাতকোত্তর প্রোগ্রাম। স্বীকৃত ক্ষেত্রগুলির মধ্যে রয়েছে প্রকৌশল ও প্রযুক্তি, ব্যবস্থাপনা, ফার্মেসি, স্থাপত্য, ফলিত শিল্প ও কারুশিল্প, কম্পিউটার অ্যাপ্লিকেশন এবং আতিথেয়তা এবং পর্যটন ব্যবস্থাপনা।   যদিও স্বীকৃতি স্বেচ্ছায়, 2017 সালে AICTE ঘোষণা করেছে যে এটি এমন প্রতিষ্ঠানগুলির জন্য অনুমোদন প্রদান করবে না যেগুলি তাদের প্রোগ্রামগুলির অন্তত অর্ধেককে স্বীকৃতি দিতে ব্যর্থ হয়েছে।    আরো দেখুন    বিশ্ববিদ্যালয় অনুদান কমিশন (ভারত), একটি সম্পর্কিত উচ্চ শিক্ষা সংস্থা   তথ্যসূত্র    বহিঃসংযোগ      List of AICTE Approved Institutions having NBA Accredited Courses বিষয়শ্রেণী:১৯৯৪-এ প্রতিষ্ঠিত সরকারি সংস্থা
জমি চাষ বাংলাদেশি চিত্রশিল্পী এস এম সুলতান অঙ্কিত ১৯৮৬ সালের একটি তৈলচিত্রকর্ম। এটি সুলতানের "জমি কর্ষণ" ধারাবাহিকের প্রথম চিত্রকর্ম। বাংলাদেশ জাতীয় জাদুঘরের ১০০টি প্রসিদ্ধ বস্তুর তালিকায় চিত্রকর্মটি ৯৩তম স্থানে অন্তর্ভুক্ত করা হয়েছে। বর্তমানে চিত্রকর্মটি বাংলাদেশ জাতীয় জাদুঘরে সংগৃহীত রয়েছে।   ২০২১ সালে শিল্পকলা একাডেমির উদ্যোগে সুলতানের তিনটি চিত্রকর্মের একটি হিসেবে এই চিত্রকর্মটি উন্নত প্রযুক্তিতে মেরামত করে জীবনকাল দীর্ঘস্থায়ীকরণ করার উদোগ নেয়া হয়েছিল।  তথ্যসূত্র  বহিঃসংযোগ  বিষয়শ্রেণী:১৯৮৬-এর চিত্রকর্ম বিষয়শ্রেণী:এস এম সুলতানের চিত্রকর্ম বিষয়শ্রেণী:ক্যানভাসে তৈলচিত্র বিষয়শ্রেণী:বাংলাদেশ জাতীয় জাদুঘর
সেভ দ্য চিলড্রেন ইন্টারন্যাশনাল, পূর্বে ইন্টারন্যাশনাল সেভ দ্য চিলড্রেন অ্যালায়েন্স নামে পরিচিত, একটি বিশ্বব্যাপী অলাভজনক সংস্থা যার লক্ষ্য শিশুদের জীবনযাত্রার উন্নতি করা। সারা বিশ্বে 30টি সেভ দ্য চিলড্রেন সদস্য সংস্থা রয়েছে।     ইতিহাস  সেভ দ্য চিলড্রেন অ্যালায়েন্স 1972 সালে জেনেভাতে সেভ দ্য চিলড্রেন সদস্যদের দ্বারা প্রতিষ্ঠিত হয়েছিল, তাদের কাজের সমন্বয় করার জন্য।  1997 সালে, একটি আরও আনুষ্ঠানিক কাঠামো স্থাপন করা হয় এবং সংগঠনটির নাম পরিবর্তন করে ইন্টারন্যাশনাল সেভ দ্য চিলড্রেন অ্যালায়েন্স রাখা হয়। এরপরই লন্ডনে একটি স্থায়ী সচিবালয় স্থাপন করা হয়। এটি পরে জেনেভায় স্থানান্তরিত হয় তবে বর্তমানে এটি লন্ডনে অবস্থিত। 2010 সাল থেকে এটি সেভ দ্য চিলড্রেন ইন্টারন্যাশনাল নামে পরিচিত।   সেভ দ্য চিলড্রেন ইন্টারন্যাশনাল মূল সেভ দ্য চিলড্রেন সংস্থার বিশ্বব্যাপী লক্ষ্যগুলি চালিয়ে যাচ্ছে, যা 1919 সালে লন্ডনে প্রতিষ্ঠিত হয়েছিল এবং 1920 সালে জেনেভাতে প্রতিষ্ঠিত আন্তর্জাতিক সেভ দ্য চিলড্রেন ইউনিয়নের অংশ হয়ে ওঠে। প্রথম বিশ্বযুদ্ধের পর ১৯১৯ সালে সেভ দ্য চিলড্রেন প্রতিষ্ঠিত হয়। এটি ইউনাইটেড কিংডমে উন্নত শিক্ষা, অর্থনৈতিক সাহায্য, জরুরী সহায়তা এবং স্বাস্থ্যসেবার মাধ্যমে শিশুদের জীবন উন্নত করার জন্য ব্রিটিশ সমাজ সংস্কারক ইগ্লান্টিন জেব দ্বারা যুক্তরাজ্যে প্রতিষ্ঠিত হয়েছিল। 1924 সালে লিগ অফ নেশনস শিশুদের অধিকার সংক্রান্ত জেবের সনদ গ্রহণ করে।   তথ্যসূত্র   বিষয়শ্রেণী:১৯৭৭-এ প্রতিষ্ঠিত সংগঠন
দত্তপাড়া জমিদার বাড়ি বাংলাদেশ এর গাজীপুর জেলার গাজীপুর সদর উপজেলায় অবস্থিত এক ঐতিহাসিক জমিদার বাড়ি।  ইতিহাস জমিদার দত্ত সাহেব এই জমিদার বংশ ও জমিদার বাড়ির গোড়াপত্তনকারী। তবে তিনি কবে নাগাদ উক্ত জমিদারীর সূচনা করেছেন তার সঠিক তথ্য জানা যায়নি। এই জমিদার বংশধররা মূলত গাজীপুর জেলার বিখ্যাত ভাওয়াল জমিদার বংশের বংশধর। জমিদার দত্ত সাহেব ভাওয়াল জমিদার বংশের নাতি ছিলেন। দেশ ভাগের পর জমিদারী প্রথা বিলুপ্ত হলেও জমিদার দত্ত সাহেব এখানে প্রায় ১৯৬৪ সাল পর্যন্ত ছিলেন। পরবর্তীতে ভারতের এক মুসলিম ব্যবসায়ীর সাথে জায়গা বিনিময় করে তিনি ভারতে চলে যান। বর্তমানে জমিদার বাড়ির ভবন একটি বেসরকারি এনজিও সংস্থা লিজ নিয়ে হাসপাতাল হিসেবে ব্যবহার করতেছে।  অবকাঠামো দ্বিতল বিশিষ্ট্য একটি ফেকাশে লাল (পিংক) রংয়ের ভবন রয়েছে। এছাড়াও জমিদার বাড়ির পিছনে একটি বিশাল দিঘী রয়েছে।  বর্তমান অবস্থা তত্ত্বাবধায়নে থাকায় জমিদার বাড়ির ভবন এখনও বেশ ভালো অবস্থায় রয়েছে। একটি বেসরকারি এনজিও সংস্থা বাড়িটি লিজ নিয়ে হাসপাতাল হিসেবে ব্যবহার করতেছে।  তথ্যসূত্র  বিষয়শ্রেণী:গাজীপুর জেলার দর্শনীয় স্থান বিষয়শ্রেণী:গাজীপুর জেলার প্রত্নতাত্ত্বিক স্থাপনা বিষয়শ্রেণী:জমিদার বাড়ি
অধ্যাপক এমেরিটাস ডাটো ' ডাঃ আব্দুল হামিদ আহমদ আবু সুলায়মান (জন্ম: ১৯৩৬ মক্কা, সৌদি আরব) একজন আন্তর্জাতিক খ্যাতিসম্পন্ন ইসলামি পণ্ডিত, চিন্তাবিদ, শিক্ষাবিদ এবং ইসলাম এবং ইসলামী সংস্কার বিষয়ক বিভিন্ন বই ও নিবন্ধের লেখক। তিনি বর্তমানে আন্তর্জাতিক ইসলামী গবেষণা ইনস্টিটিউট  (আইআইআইটি) এর চেয়ারম্যান এবং ১৯৮৯ থেকে ১৯৯৯ পর্যন্ত আন্তর্জাতিক ইসলামী বিশ্ববিদ্যালয় মালয়েশিয়ার (আইআইইউএম) প্রতিষ্ঠাতা সভাপতি ছিলেন।   শিক্ষাগত যোগ্যতা  আবু সুলায়মান যথাক্রমে ১৯৫৯ ও ১৯৬৩ সালে ব্যাচেলর অফ আর্টস ইন কমার্স এবং মাস্টার অফ আর্টস ইন পলিটিক্যাল সায়েন্স ডিগ্রি অর্জন করেন; দুটিই তিনি কায়রো বিশ্ববিদ্যালয়ে অর্জন করেন। দশ বছর পর তিনি পেনসিল্ভানিয়া বিশ্ববিদ্যালয় থেকে আন্তর্জাতিক সম্পর্ক বিষয়ে ডক্টর অফ ফিলোসফি ডিগ্রী লাভ করেন।  "টোওয়ার্ডস এ ইসলামিক থিওরি অফ ইন্টারন্যাশনাল রিলেশনস: নিউ ডাইরেকশনস ফর ইসলামিক মেথডোলজি অ্যান্ড চিন্তাধারা" শিরোনামে তার ডক্টরাল থিসিস রয়েছে, যা আইআইআইটি-র একটি বই আকারে প্রকাশিত হয়েছিল।   কর্মজীবন  তিনি তার কর্মজীবন শুরু করেছিলেন সৌদি আরবের রিয়াদের বাদশাহ সৌদ বিশ্ববিদ্যালয়ে প্রভাষক হিসেবে, যেখানে তিনি ১৯৮২ থেকে ১৯৮৪ পর্যন্ত রাষ্ট্রবিজ্ঞান বিভাগের সভাপতিত্ব করেছিলেন। এরপরে তিনি মালয়েশিয়ায় চলে যান, সেখানে তিনি প্রভাষক হিসাবে আইআইইউএম-এর দায়িত্বও পালন করেছিলেন। ১৯৮৯ সালে তিনি মিসরের তান শ্রী ডাঃ মুহাম্মদ আবদুল রউফের পরে আইআইইউমের দ্বিতীয় পরিচালক হিসাবে দায়িত্ব পালন করেন এবং ১৯৯৯ সাল পর্যন্ত দায়িত্ব পালন করেন। তার রেক্টারি চলাকালীন আইআইইউএম উচ্চ বিদ্যালয়ের মানসম্পন্ন মাদ্রাসা থেকে একটি বিশ্বমানের বিশ্ববিদ্যালয়ে উন্নীত হয়, যেখানে একটি নতুন ক্যাম্পাসে ১৫,০০০ শিক্ষার্থী ভর্তি হয়েছিল, যা কার্যকরী আধুনিক ইসলামী স্থাপত্যশাস্ত্রে একটি যুগান্তকারী হিসাবে বিবেচিত হয়।   তিনি আইআইইউএম-এ রক্টর হিসেবে যোগদেন। পরে আইআইটিতে যোগ দেন এবং তারপর এর চেয়ারম্যান হন।   স্বীকৃতি  মালয়েশিয়া এবং সারা বিশ্বের মুসলমানদের প্রতি তার সেবার স্বীকৃতিস্বরূপ ২০১৬ সালে তার নাম ইসলামিক জ্ঞান এবং মানব বিজ্ঞান অনুষদের অধীনে আইআইইউএম দ্বারা স্থাপিত সহযোগিতামূলক গবেষণা কেন্দ্রে প্রকাশিত হয়েছিল।  এর আগে ২০০৮ সালে আইআইইউএম তাকে শিক্ষায় দর্শন বিভাগের সম্মানসূচক ডক্টর ডিগ্রি প্রদান করে।    ইংরেজি প্রকাশনা    পিতা-মাতার সম্পর্ক: শিশুদের লালন-পালনের জন্য গাইড, ওয়াশিংটন: ২০১৩,  কুরআনের বিশ্বদৃষ্টিভঙ্গী: সাংস্কৃতিক সংস্কারের জন্য একটি স্প্রিংবোর্ড, ওয়াশিংটন: ২০১১,   মুসলিম বিশ্বে উচ্চশিক্ষা পুনরুদ্ধার, ওয়াশিংটন: ২০০৭  বিবাহ বৈষম্য: মানবিক গৌরব পূর্ণ ইসলামিক আত্মা পুনরুদ্ধার, ওয়াশিংটন: ২০০৩  মুসলিম ভাবধারা সংকট (ট্রান্সস)। ইউসুফ তালাল দেলোরেঞ্জো), ওয়াশিংটন: ১৯৯৩  আন্তর্জাতিক সম্পর্ক সম্পর্কিত একটি ইসলামিক তত্ত্ব, ওয়াশিংটন:১৯৯৩   তথ্যসূত্র   বিষয়শ্রেণী:১৯৩৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:পেনসিলভেনিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:কায়রো বিশ্ববিদ্যালয়ের প্রাক্তন শিক্ষার্থী বিষয়শ্রেণী:অপর্যালোচিত অনুবাদসহ পাতা বিষয়শ্রেণী:২০২১-এ মৃত্যু বিষয়শ্রেণী:মক্কার ব্যক্তি বিষয়শ্রেণী:সৌদি আরবীয় সুন্নি ইসলাম ধর্মের পণ্ডিত বিষয়শ্রেণী:বাদশাহ সৌদ বিশ্ববিদ্যালয়ের শিক্ষক বিষয়শ্রেণী:সৌদি লেখক
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__ছাত্র–জনতার অভ্যুত্থানে নিহতদের তালিকা-এ পুনর্নির্দেশ করা হল।  Aishik Rehman (আলাপ) ১৭:২৭, ১৭ নভেম্বর ২০২৪ (ইউটিসি) :শেখ ফাহমিন জাফর   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () তথ্যসুত্রগুলো  অপ্রতুল এবং বেশিরভাগ তথ্য সুত্র  তার মৃত্যুকে ঘিরে প্রকাশিত। আন্দোলনে তার ভূমিকা ও মৃত্যু ছাড়া তার জীবনের অন্যান্য দিকগুলো নিয়ে স্বাধীন তথ্য সুত্র  নেই। তার জীবনের অন্যান্য ব্যাপারগুলো নিয়ে আরও নির্ভরযোগ্য ও মৃত্যুর ঘটনা থেকে অনির্ভরশীল সূত্র প্রয়োজন। ছাত্র–জনতার অভ্যুত্থানে নিহতদের তালিকা  পুননির্দেশ করা যেতে পারে। মো. জনি হোসেন  (আলাপ) ০১:০৩, ১১ নভেম্বর ২০২৪ (ইউটিসি)  তার উল্লেখযোগ্য হবার কারণ কোটা সংস্কার আন্দোলনে তার ভূমিকা, সাহসিকতা, মৃত্যু এবং মৃত্যুর পর তাকে নিয়ে সামাজিক যোগাযোগমাধ্যমে ও গণমাধ্যমে তাকে নিয়ে তুমুল আলোচনা। সুতরাং নিউজগুলোও সে ধরনের। তার ব্যক্তিগত জীবন সম্পর্কে বিস্তারিত জানা যায়নি। আমি মনে করি তার উল্লেখযোগ্যতার জন্য ব্যক্তিগত জীবনে সম্পর্কিত তথ্য বিষদভাবে থাকা জরুরী না। সুতরাং তার সম্পর্কে একক নিবন্ধ থাকতে পারে। Hossain Aakram (আলাপ) ১২:০৪, ১১ নভেম্বর ২০২৪ (ইউটিসি) @Hossain Aakram নিবন্ধের ব্যক্তি শুধুমাত্র একক ঘটনায় আলোচিত হয়েছেন, যা WP:1E-তে পড়ে এবং একক ঘটনায় আলোচিত ব্যক্তিদের নিয়ে নিবন্ধ তৈরি করা যায় না। তিনি একটি ঘটনার ভুক্তভোগী, এক্ষেত্রে উল্লেখযোগ্যতার নির্দেশনা হলো WP:VICTIM, এখানে বলা হয়েছে  এরপর আসে উল্লেখযোগ্যতার সাধারণ নির্দেশনা WP:GNG, এখানে বলা হয়েছে  আলোচ্য নিবন্ধের ব্যক্তিকে নিয়ে নিবন্ধে উল্লেখিত সূত্রগুলোতে স্বাধীন কাভারেজ বা প্রচার নেই। এই একই কারণে ছাত্র–জনতার অভ্যুত্থানে নিহত সবার নামে নিবন্ধ তৈরি করা যাবে না। সুতরাং, নিবন্ধটিকে ছাত্র–জনতার অভ্যুত্থানে নিহতদের তালিকা পাতায় পুননির্দেশ করা যেতে পারে। —শাকিল (আলাপ · অবদান) ১২:৩৭, ১১ নভেম্বর ২০২৪ (ইউটিসি) @Hossain Aakram আপনার সাথে একমত। রিফাত  (আলাপ) ১৫:৩২, ১২ নভেম্বর ২০২৪ (ইউটিসি)   আন্দোলনে নিহত তাৎপর্যপূর্ণ প্রচার পাওয়া ৩-৪ জন ব্যতীত কেউ  স্বাধীন নিবন্ধের মানদণ্ড পূরণ করছে না। তবুও যাদের সম্পর্কে কিছু সংবাদে বিস্তারিত প্রকাশ পেয়েছে, তাদের সম্পর্কে ছাত্র–জনতার অভ্যুত্থানে নিহতদের তালিকা পাতায় পৃথক অনুচ্ছেদে লিখে ওই নাম থেকে পুনর্নির্দেশ করে দেওয়া হোক। ≈ MS Sakib  «আলাপ»  ১২:৫৪, ১১ নভেম্বর ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
খবজ তৌনিস (), বা খবজ এল বে () একটি আলজেরিয়ান কেক যা বাদামের গুড়ো এবং ব্রেডক্র্যাম্বস দিয়ে তৈরি করা হয়, এবং এতে আরও স্বাদযুক্ত করার জন্য কমলা ফুলের পানিতে ভিজানো হয়। আলজেরিয়ার অটোমান রাজত্বের আমলে কেকটি আবির্ভাব হয়েছে। এটি সাধারণত রমজান মাসে খাওয়া হয়।  আরও দেখুন  কেক  পিঠা  তথ্যসূত্র  বহিঃসংযোগ ইংরেজি সাবটাইটেল সহ ভিডিও রেসিপি  বিষয়শ্রেণী:ইফতারি বিষয়শ্রেণী:কেক বিষয়শ্রেণী:আলজেরীয় মিষ্টান্ন বিষয়শ্রেণী:উসমানীয় রন্ধনশৈলী
সাবিলি (, ) মুসলিমদের জন্যে উবুন্টু-ভিত্তিক লিনাক্স ডিস্ট্রিবিউশন।  পূর্বের উবুন্টু মুসলিম এডিশন, সাবিলি ২০০৭—২০১১ পর্যন্ত মুক্তি পেয়েছে, বর্তমানে এর উন্নয়ন রহিত।   "আউট অব দ্য বক্স" আরবি সমর্থন, ইসলামিক সফটওয়্যার ও হাতিয়ারের (নামাযের ওয়াক্তের সময় বলে দেয়া, কোরআন পড়া) প্রাকইন্সটল সাবিলিকে মুসলিম ব্যবহারকারীদের জন্যে বিশেষায়িত করেছে।  সাবিলি ১১.১০-এর ইউনিটি শেল গ্নোম৩-ভিত্তিক। সাবিলি ১১.০৪ বদর ডিভিডি থেকে ইউনিটি শেল পাওয়া যাচ্ছে।   তথ্যসূত্র   বহিঃসংযোগ  বিষয়শ্রেণী:লিনাক্স ডিস্ট্রিবিউশন
নারীর প্রতি সহিংসতার অবসান ঘটানোর আন্তর্জাতিক দিবস হলো জাতিসংঘ কর্তৃক প্রবর্তিত একটি বিশেষ দিবস যার লক্ষ্য হলো নারীর প্রতি সহিংসতা রোধ করা।   ইতিহাস  ১৯৬০ সালের ২৫ নভেম্বর লাতিন আমেরিকার দেশ ডোমিনিকান প্রজাতন্ত্রের স্বৈরাচারী শাসকের বিরুদ্ধে ন্যায়সংগত আন্দোলন করার জন্য প্যাট্রিয়া, মারিয়া তেরেসা ও মিনার্ভা মিরাবেল—এই তিন বোনকে হত্যা করা হলে তাদের স্মরণে ১৯৮১ সাল থেকে এই দিনটি আন্তর্জাতিক নারী নির্যাতন প্রতিবাদ দিবস হিসেবে পালিত হয়।   আরও দেখুন   আন্তর্জাতিক নারী দিবস   তথ্যসূত্র   বিষয়শ্রেণী:আন্তর্জাতিক উদ্‌যাপন বিষয়শ্রেণী:নভেম্বর উদ্‌যাপন বিষয়শ্রেণী:স্বাস্থ্য সচেতনতা দিবস বিষয়শ্রেণী:নাগরিক সচেতনতা দিবস বিষয়শ্রেণী:জাতিসংঘের দিবস বিষয়শ্রেণী:নারীর প্রতি সহিংসতা বিষয়শ্রেণী:১৯৮১-এ প্রবর্তন
গাজী গ্রুপ ক্রিকেটার্স একটি বাংলাদেশি ক্রিকেট দল যারা ঢাকা প্রিমিয়ার ডিভিশন ক্রিকেট লিগে লিস্ট এ এবং ঢাকা প্রিমিয়ার ডিভিশন টোয়েন্টি ২০ ক্রিকেট লিগে টুয়েন্টি২০ ম্যাচ খেলে থাকে। দলটির পৃষ্ঠপোষক হল গাজী গ্রুপ। দলটি ঢাকা প্রিমিয়ার ডিভিশন ক্রিকেট লিগের ২০১৬-১৭ মৌসুমের আসরে চ্যাম্পিয়ন হয়েছিল।  লিস্ট এ রেকর্ড  ২০১৫-১৬: ১১ ম্যাচে ৫ জয়, অষ্টম।  ২০১৬-১৭: ১৬ ম্যাচে ১২ জয়, চ্যাম্পিয়ন।  ২০১৭-১৮: ১৬ ম্যাচে ৭ জয়, ষষ্ঠ। টুয়েন্টি ২০ রেকর্ড  ২০১৮-১৯ : ২ ম্যাচে ১ জয়, গ্রুপপর্ব।  তথ্যসূত্র  বিষয়শ্রেণী:ঢাকা প্রিমিয়ার ডিভিশন ক্রিকেট লিগের দল
মোহাম্মদ সৈকত আলী (জন্ম: ২৩ অক্টোবর ১৯৯১ মানিকগঞ্জে) যিনি সৈকত আলী নামে পরিচিত। ২০০৮-২০০৯ বাংলাদেশ ক্রিকেট মৌসুমের  একজন বাংলাদেশী প্রথম শ্রেণির ও লিস্ট এ টোয়েন্টি ২০ ক্রিকেটার। সৈকত আলী ডানহাতি ব্যাটসম্যান এবং ডান হাতের মাঝারি পেস বোলার। ক্যারিয়ারের শুরুর দিকে তিনি বাংলাদেশ জাতীয় অনূর্ধ্ব-১৯ ক্রিকেট দলের হয়ে খেলছিলেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:প্রাইম ব্যাংক ক্রিকেট ক্লাবের ক্রিকেটার বিষয়শ্রেণী:মোহামেডান স্পোর্টিং ক্লাবের ক্রিকেটার বিষয়শ্রেণী:রংপুর রাইডার্সের ক্রিকেটার বিষয়শ্রেণী:ঢাকা ডমিনেটর্সের ক্রিকেটার বিষয়শ্রেণী:বাংলাদেশ দক্ষিণাঞ্চলের ক্রিকেটার বিষয়শ্রেণী:বাংলাদেশ মধ্যাঞ্চলের ক্রিকেটার বিষয়শ্রেণী:সিলেট বিভাগের ক্রিকেটার বিষয়শ্রেণী:ঢাকা মেট্রোপলিশের ক্রিকেটার বিষয়শ্রেণী:ঢাকা বিভাগের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:১৯৯১-এ জন্ম বিষয়শ্রেণী:মানিকগঞ্জ জেলার ব্যক্তি বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
ল্যাংচা এক রকমের রসের মিষ্টি। এর রঙ হয় কালচে বাদামী। পশ্চিমবঙ্গের শক্তিগড়ের ল্যাংচা বিখ্যাত।   উৎপত্তি  ল্যাংচার উৎপত্তি ও নামকরণ নিয়ে মতভেদ আছে। বিশিষ্ট সাহিত্যিক নারায়ণ সান্যালের রূপমঞ্জরী উপন্যাসে বর্ণিত কাহিনীকে প্রামাণ্য ধরে সাংবাদিক গৌতম ধনী কৃষ্ণনগর ও বর্ধমানের রাজ পরিবারের বৈবাহিক সম্পর্কের মধ্যে ল্যাংচার উৎপত্তির ইতিহাস খোঁজার করার চেষ্টা করেছেন।  একজন মহারাজা/জমিদার বর্ধমানের কোনো মিষ্টান্ন কারিগর কে বলেন যে তিনি ভাজা মিষ্টি খেতে চান, আর তখন সেই তাড়াতাড়ি করে সেই কারিগর ওনাকে একরকম ভাজা মিষ্টি বানিয়ে দেন এবং সেটি খুবই সুস্বাদু হয়,যিনি ওই ভাজা মিষ্টি তৈরি করে ছিলেন তিনি ল‍্যাংড়া ছিলেন, ওনার নাম অনুসারে ওই মিষ্টির নাম হয় ল‍্যাংচা।  তথ্যসূত্র  বিষয়শ্রেণী:বাংলাদেশের খাদ্য বিষয়শ্রেণী:মিষ্টান্ন বিষয়শ্রেণী:মিষ্টি বিষয়শ্রেণী:বাংলাদেশী মিষ্টান্ন বিষয়শ্রেণী:বাংলাদেশী রন্ধনশৈলী বিষয়শ্রেণী:বাংলার মিষ্টি বিষয়শ্রেণী:পশ্চিমবঙ্গের মিষ্টান্ন বিষয়শ্রেণী:ভারতীয় মিষ্টান্ন
শফিউদ্দিন আহমেদ (জন্ম: ১ জুন, ১৯৭৩) ঢাকায় জন্মগ্রহণকারী বাংলাদেশের সাবেক আন্তর্জাতিক ক্রিকেটার ও আম্পায়ার। ১৯৯৭ থেকে ২০০০ মেয়াদকালে বাংলাদেশ ক্রিকেট দলের সদস্য থাকা অবস্থায় একদিনের আন্তর্জাতিকে অংশগ্রহণ করেছেন। দলে তিনি মূলতঃ বোলার ছিলেন। ১৯৯৯ সালের ক্রিকেট বিশ্বকাপে বাংলাদেশের প্রথম অংশগ্রহণের সাথে তিনি জড়িত ছিলেন।  ‘বাবু’ ডাকনামে পরিচিত শফিউদ্দিন আহমেদ ডানহাতে ফাস্ট-মিডিয়াম বোলিংয়ের পাশাপাশি ডানহাতে নিচেরসারির ব্যাটসম্যান হিসেবে দায়িত্ব পালন করেন। ঘরোয়া প্রথম-শ্রেণীর ক্রিকেটে চট্টগ্রাম বিভাগের প্রতিনিধিত্ব করেছেন তিনি।   খেলোয়াড়ী জীবন  ১৯৯৭-৯৮ মৌসুমে প্রথম-শ্রেণীর ক্রিকেটে অভিষেক ঘটে শফিউদ্দিনের। একই মৌসুমেই বাংলাদেশ ক্রিকেট দলের সদস্যরূপে আন্তর্জাতিক ক্রিকেটে প্রতিনিধিত্ব করার সুযোগ লাভ করেন। ১১ অক্টোবর, ১৯৯৭ তারিখে নাইরোবির জিমখানা ক্লাব মাঠে জিম্বাবুয়ের বিপক্ষে তার ওডিআই অভিষেক ঘটে। প্রেসিডেন্ট’স কাপের ২য় খেলায় তার অংশগ্রহণ সুখকর ছিল না। খেলায় তিনি ৯ ওভারে ৫০ রান দিয়ে কোন উইকেট লাভে ব্যর্থ হন। এছাড়া ব্যাটিংয়ে তিনি এক বল মোকাবেলা করে ০* রানে অপরাজিত ছিলেন। ঐ খেলায় জিম্বাবুয়ে দল ৪৮ রানে জয়লাভ করে। একই প্রতিযোগিতার ৪র্থ খেলায় শেখ সালাহউদ্দিনকে সাথে নিয়ে ১০ম উইকেটে ১৫ রান তুলে আগা খান স্পোর্টস ক্লাব মাঠে নতুন রেকর্ড গড়েন। কিন্তু জিম্বাবুয়ের বামহাতি মিডিয়াম-পেস বোলার ব্রায়ান স্ট্র্যাংয়ের ওডিআই ইতিহাসের ৭ম সেরা ও জিম্বাবুয়ের সেরা বোলিং ৬/২০ নৈপুণ্যে এ রেকর্ড ম্লান হয়ে যায়। খেলায় বাংলাদেশ ৯২ রানের সর্বনিম্ন সংগ্রহ তোলে ও ১৯২ রানের ব্যবধানে পরাজিত হয়।   ক্রিকেট বিশ্বকাপ  ইংল্যান্ডে অনুষ্ঠিত ১৯৯৯ সালের ক্রিকেট বিশ্বকাপের জন্য বাংলাদেশ ক্রিকেট বোর্ড কর্তৃক ১৫-সদস্যের চূড়ান্ত তালিকায় আমিনুল ইসলামকে অধিনায়কের দায়িত্ব প্রদান করে দল ঘোষণা করা হয়। কোচ গর্ডন গ্রীনিজের পরিচালনায় ঐ দলে তিনিও অন্যতম সদস্য ছিলেন। তিনি একটিমাত্র খেলায় অংশ নিয়েছিলেন। ৩১ মে, ১৯৯৯ তারিখে নর্দাম্পটনে অনুষ্ঠিত ক্রিকেট বিশ্বকাপের ২৯তম খেলায় শক্তিশালী পাকিস্তানের বিরুদ্ধে জয়ী হওয়া স্মরণীয় খেলায়ও তার অংশগ্রহণ ছিল। টসে পরাজিত হওয়া বাংলাদেশ দলের ইনিংসের শেষদিকে মাঠে নেমে তিনি মাত্র ৩ বল খেলে ২* রানে অপরাজিত ছিলেন। পরবর্তীতে বল হাতে ৮ ওভারে ২৬ রান দিয়ে ইজাজ আহমেদকে আউট করে দলের অবিস্মরণীয় জয়ে ভূমিকা রাখেন।  এছাড়াও তিনি আম্পায়ারের দায়িত্ব পালন করেছেন।   তথ্যসূত্র    আরও দেখুন   নিয়ামুর রশীদ  ১৯৯৯ ক্রিকেট বিশ্বকাপ  বাংলাদেশ জাতীয় ক্রিকেট দল   বহিঃসংযোগ       হাউস্ট্যাটে শফিউদ্দিন আহমেদ   বিষয়শ্রেণী:১৯৭৩-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৯৮ কমনওয়েলথ গেমসের ক্রিকেটার বিষয়শ্রেণী:১৯৯৯ ক্রিকেট বিশ্বকাপের ক্রিকেটার বিষয়শ্রেণী:চট্টগ্রাম বিভাগের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:বাংলাদেশের একদিনের আন্তর্জাতিক ক্রিকেটার বিষয়শ্রেণী:ঢাকা থেকে আগত ক্রিকেটার বিষয়শ্রেণী:বাংলাদেশী ক্রিকেট আম্পায়ার বিষয়শ্রেণী:কমনওয়েলথ গেমসে বাংলাদেশের প্রতিযোগী বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ
right|thumb|175px|সাধারণ (নকশাবিহীন) বুননে টানা ও পোড়েন। অন্যান্য বুনন প্যাটেনগুলির জন্য বয়ন দেখুন, যেমন টুইল। কাপড় তৈরিতে, টানা ও পোড়েন হল বুননের দুটি মৌলিক উপাদান যা সুতাকে কাপড়ে রূপান্তরিত করে। উল্লম্ব টানা সুতাগুলি একটি তাঁতে (ফ্রেমের) টান টান অবস্থায় স্থির থাকে যখন অনুভূমিক পোড়েন সুতা টানা সুতাগুলির মধ্যদিয়ে (উপরে ও নীচে ঢোকানো) টানা হয়।বার্নহাম (১৯৮০), পৃষ্ঠা ১৭০, ১৭৯Barber (১৯৯১), পৃষ্ঠা ৭৯  তথ্যসূত্র  বিষয়শ্রেণী:তন্তুবয়ন
ভারতে ২০২৯ সালের মে মাসের মধ্যে ১৯তম লোকসভা নির্বাচনের জন্য সাধারণ নির্বাচন অনুষ্ঠিত হবে। এই নির্বাচনে দেশের জনগণ সংসদের নিম্নকক্ষের নতুন সদস্যদের নির্বাচন করবে।   পটভূমি  বর্তমান ১৮তম লোকসভার মেয়াদ ২০২৯ সালের জুন মাসে শেষ হবে। এর আগে ২০২৪ সালের এপ্রিল থেকে জুন মাসে সাধারণ নির্বাচন অনুষ্ঠিত হয়েছিল। সেই নির্বাচনের পর ভারতীয় জনতা পার্টির নেতৃত্বাধীন জাতীয় গণতান্ত্রিক জোট (এনডিএ) কেন্দ্রে সরকার গঠন করে। নরেন্দ্র মোদী তৃতীয়বারের মতো প্রধানমন্ত্রীর দায়িত্ব গ্রহণ করেন।   সীমানা পুনর্নির্ধারণ  নির্বাচনী এলাকার সীমানা পুনর্নির্ধারণ (Delimitation) ২০২৬ সালের পর প্রথম আদমশুমারির ভিত্তিতে করা হবে। ভারতের সংবিধানের ৮৪তম সংশোধনী অনুসারে, ২০২৬ সালের পরে হওয়া প্রথম আদমশুমারির ফল প্রকাশ না হওয়া পর্যন্ত বর্তমান সীমানা অপরিবর্তিত থাকবে।   মহিলাদের আসন সংরক্ষণ  লোকসভা এবং রাজ্য বিধানসভাগুলোতে মহিলাদের জন্য ৩৩ শতাংশ আসন সংরক্ষণের ব্যবস্থা থাকবে। ভারতের সংবিধানের ১০৬তম সংশোধনী অনুযায়ী, এই সংরক্ষণ কার্যকর হবে ২০২৬ সালের পরের আদমশুমারির ভিত্তিতে সীমানা পুনর্নির্ধারণ শেষ হওয়ার পর।   সময়সূচি  প্রধান নির্বাচন কমিশনার রাজীব কুমার জানিয়েছেন, ২০২৯ সালের নির্বাচন এপ্রিলের শেষের মধ্যে সম্পন্ন করার পরিকল্পনা রয়েছে, যাতে প্রচণ্ড গরমের কারণে ভোটারদের সমস্যায় না পড়তে হয়। উল্লেখযোগ্যভাবে, ২০০৪ সালের আগ পর্যন্ত সাধারণ নির্বাচন সাধারণত ডিসেম্বর থেকে মার্চ মাসের মধ্যে অনুষ্ঠিত হতো।   নির্বাচন পদ্ধতি  লোকসভার সদস্যরা একক-আসনের নির্বাচনী এলাকা থেকে সরাসরি নির্বাচিত হন, যেখানে প্রথম ভোটে জয়ী (first-past-the-post) পদ্ধতি অনুসরণ করা হয়।  ভোট দিতে চাইলে একজন ভোটারকে অবশ্যই ভারতীয় নাগরিক হতে হবে, বয়স হতে হবে কমপক্ষে ১৮ বছর, নির্বাচনী এলাকার নিবন্ধিত ভোটার হতে হবে এবং বৈধ ভোটার পরিচয়পত্র (Voter ID) থাকতে হবে। কিছু ক্ষেত্রে, যেমন নির্বাচনী অপরাধে দণ্ডপ্রাপ্ত ব্যক্তিরা ভোটাধিকার থেকে বঞ্চিত হতে পারেন।  ভারতের সংবিধানের ৮৩ নম্বর অনুচ্ছেদ অনুসারে, লোকসভা নির্বাচনের আয়োজন প্রতি পাঁচ বছর অন্তর করতে হয়।   টীকা    তথ্যসূত্র   বিষয়শ্রেণী:ভারতের সাধারণ নির্বাচন বিষয়শ্রেণী:ভারতে আগামী নির্বাচন বিষয়শ্রেণী:এশিয়ায় আগামী নির্বাচন
সুনায়না ফোজদার জন্মগ্রহণ করেছেন (১৯ জুলাই ১৯৮৬) তিনি একজন ভারতীয় টেলিভিশন অভিনেত্রী। তিনি স্টার প্লাস "সান্তান" শোতে টেলিভিশনে আত্মপ্রকাশ করেছিলেন। তাকে বর্তমানে সনি সাবতে কৌতুক শো  তারক মেহতা কা উল্টা চশমা তে অঞ্জলি তারাক মেহতা চরিত্রে দেখা যায়।   কর্মজীবন  ২০০১ সালে স্টার প্লাস চ্যানেলের ধারাবাহিক সন্তানতে অভিনয়ের মাধ্যমে অভিনয় জগতে পদার্পণ করেন।  ২০২০সালের অক্টোবর মাস হতে,, তিনি সাব টিভিতে সম্প্রচারিত টেলিভিশন ধারাবাহিক তারক মেহতা কা উল্টা চশমায় অঞ্জলি মেহতার চরিত্রে অভিনয় করছেন। উক্ত ধারাবাহিকে অঞ্জলি মেহতা হচ্ছেন নাটকের প্রধান চরিত্র তারাক মেহতার (শৈলেশ লোধা) স্ত্রী। তার চরিত্রটি হচ্ছে একটি তরুণ, বাস্তববুদ্ধিসম্পন্ন এবং আধুনিক নারী। অঞ্জলি হচ্ছেন একজন খাদ্যনির্বাচনবিদ্যাবিত এবং তিনি তার স্বামী তারাক মেহতার খাদ্যের নিয়ন্ত্রণ করেন।   টেলিভিশন    তথ্যসূত্র   বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন অভিনেত্রী